Ardrethu A Phrisio, Cymru RHAN 1 Rhagarweiniol: cyffredinol Enwi, cychwyn a chymhwyso 1 1 Enw’r Rheoliadau hyn yw Rheoliadau Ardrethu Annomestig (Symiau a Godir) (Cymru) 2022. 2 Daw’r Rheoliadau hyn i rym ar 31 Rhagfyr 2022 ac maent yn gymwys o ran Cymru. 3 Mae’r Rheoliadau hyn yn gymwys mewn perthynas â’r cyfnod sy’n dechrau ar 1 Ebrill 2023 ac yn diweddu ar 31 Mawrth 2028 (“y cyfnod perthnasol”). Dehongli 2 Yn y Rheoliadau hyn— mae i “ cyfnod perthnasol ” (“ relevant period ”) yr ystyr a roddir yn rheoliad 1(3); ystyr “ diwrnod perthnasol ” (“ relevant day ”) yw diwrnod y codir swm ynglŷn ag ef sy’n dod o fewn y cyfnod perthnasol; mae i “diwrnod y codir swm ynglŷn ag ef”, mewn perthynas â hereditamentau sy’n cael eu meddiannu a ddangosir ar restr leol, yr ystyr a roddir i “chargeable day” yn adran 43(3) o’r Ddeddf, mewn perthynas â hereditamentau nad ydynt yn cael eu meddiannu a ddangosir ar restr leol, yr ystyr a roddir yn adran 45(3) o’r Ddeddf, ac mewn perthynas â hereditamentau a ddangosir ar restr ganolog, yr ystyr a roddir yn adran 54(3) o’r Ddeddf; ystyr “ y Ddeddf ” (“ the Act ”) yw Deddf Cyllid Llywodraeth Leol 1988; mae i “ hereditament diffiniedig ” (“ defined hereditament ”) yr ystyr a roddir yn rheoliad 3; ystyr “ rhestr ganolog ” (“ central list ”) yw rhestr a gedwir yn unol ag adran 52ZA(10) o’r Ddeddf ; ystyr “ rhestr leol ” (“ local list ”) yw rhestr a gedwir yn unol ag adran 41ZA(10) o’r Ddeddf ; ystyr “ rhwymedigaeth sylfaenol ” (“ BL ”) (“ base liability ”, “ BL ”) yw’r swm a gyfrifir yn unol â rheoliad 4; ystyr “ swm tybiannol a godir ” (“ NCA ”) (“ notional chargeable amount ”, “ NCA ”) yw’r swm a gyfrifir yn unol â rheoliadau 6 a 7. Hereditament diffiniedig 3 Mae hereditament yn hereditament diffiniedig mewn cysylltiad â diwrnod perthnasol os caiff ei ddangos ar restr leol neu ar restr ganolog ar— a 31 Mawrth 2023, b y diwrnod perthnasol, ac c pob diwrnod, os oes un, sy’n dod ar ôl 31 Mawrth 2023 a chyn y diwrnod perthnasol. RHAN 2 Rhagarweiniol: cyfrifiadau Rhwymedigaeth sylfaenol 4 1 Pan fo adran 43(4B)(b) o’r Ddeddf yn gymwys i hereditament diffiniedig ar 31 Mawrth 2023, cyfrifir y rhwymedigaeth sylfaenol (“ BL ”) ar gyfer yr hereditament diffiniedig hwnnw drwy ddefnyddio’r fformiwla— A × 0.535 E 2 Ym mhob achos arall, cyfrifir y BL ar gyfer hereditament diffiniedig drwy ddefnyddio’r fformiwla— A × 0.535 3 At ddibenion y rheoliad hwn— A yw’r gwerth ardrethol a ddangosir ar gyfer yr hereditament diffiniedig ar restr leol neu ar restr ganolog ar 31 Mawrth 2023, ac E yw swm E sy’n gymwys i’r hereditament diffiniedig ar 31 Mawrth 2023 yn unol â Gorchymyn Ardrethu Annomestig (Rhyddhad Ardrethi i Fusnesau Bach) (Cymru) 2017 . Swm tybiannol a godir 5 Cyfrifir y swm tybiannol a godir (“ NCA ”) ar gyfer hereditament diffiniedig yn unol â rheoliadau 6 a 7. 6 1 Pan fo adran 43(4B)(b) o’r Ddeddf yn gymwys i hereditament diffiniedig, ar 1 Ebrill 2023, cyfrifir yr NCA ar gyfer yr hereditament diffiniedig hwnnw drwy ddefnyddio’r fformiwla— A × B E 2 Ym mhob achos arall, cyfrifir yr NCA ar gyfer hereditament diffiniedig drwy ddefnyddio’r fformiwla— A × B 3 At ddibenion y rheoliad hwn— A yw’r gwerth ardrethol a ddangosir ar gyfer yr hereditament diffiniedig ar restr leol neu ar restr ganolog ar 1 Ebrill 2023, B yw’r lluosydd ardrethu annomestig ar gyfer y flwyddyn ariannol sy’n dechrau ar 1 Ebrill 2023 a gyfrifir yn unol â pharagraff 4B o Atodlen 7 i’r Ddeddf , ac E yw swm E sy’n gymwys i’r hereditament diffiniedig ar 1 Ebrill 2023 yn unol â Gorchymyn Ardrethu Annomestig (Rhyddhad Ardrethi i Fusnesau Bach) (Cymru) 2017. 7 1 Mae’r rheoliad hwn yn gymwys i hereditament diffiniedig pan fo, ar gyfer diwrnod ar ôl 1 Ebrill 2023, y gwerth ardrethol a ddangosir ar restr leol neu ar restr ganolog ar gyfer yr hereditament diffiniedig yn wahanol i’r hyn a ddangosir ar ei gyfer ar restr leol neu ar restr ganolog ar 1 Ebrill 2023. 2 O’r diwrnod y mae’r newid mewn gwerth ardrethol yn cael effaith, mae rheoliad 6 yn cael effaith o ran yr hereditament diffiniedig gyda’r diwygiadau a ganlyn— a ym mharagraff (1), yn lle “1 Ebrill 2023”, rhodder “y diwrnod y mae’r newid mewn gwerth ardrethol yn cael effaith”, a b ym mharagraff (3), yn lle’r diffiniad o ‘A’ rhodder “A yw’r gwerth ardrethol a ddangosir ar gyfer yr hereditament diffiniedig ar restr leol neu ar restr ganolog ar y diwrnod y mae’r newid mewn gwerth ardrethol yn cael effaith , ond pan fo paragraff 3 o Atodlen 4ZA neu baragraff 3 o Atodlen 5A (rhyddhad gwelliannau) i’r Ddeddf yn gymwys mewn cysylltiad â hereditament (yn ôl y digwydd), A yw’r gwerth ardrethol hwnnw llai G. ”. 3 Ym mharagraff (2)(b) uchod, G yw’r swm a ragnodir, neu’r swm a gyfrifir yn unol â’r ddarpariaeth a ragnodir, gan Weinidogion Cymru o dan baragraff 10(7) o Atodlen 4ZA neu baragraff 6(6) o Atodlen 5A i’r Ddeddf (yn ôl y digwydd). RHAN 3 Achosion y mae’r rheolau rhagnodedig yn gymwys iddynt 8 At ddibenion adran 58(2) o’r Ddeddf, yr achosion yw’r rhai sy’n dod o fewn y disgrifiadau a ragnodir yn rheoliad 9, ac nad ydynt yn dod o fewn y disgrifiadau a ragnodir yn rheoliad 10. Disgrifiadau rhagnodedig 9 Hereditament diffiniedig— a pan fo’r NCA yn fwy na’r swm a gyfrifir drwy ddefnyddio’r fformiwla— BL + 300 , a b pan fo meddiannydd yr hereditament, ar y diwrnod perthnasol, yr un person â’r meddiannydd ar 31 Mawrth 2023. Eithriadau 10 Hereditament diffiniedig— a pan fyddai, ar y diwrnod perthnasol, y swm a godir yn sero fel arall o dan baragraff 2 o Atodlen 4ZB i’r Ddeddf , neu b pan fo, ar y diwrnod perthnasol, ddosraniad o dan adran 44A(1) o’r Ddeddf yn gymwys i’r hereditament ac yn cael effaith mewn perthynas â’r swm a godir. RHAN 4 Rheolau rhagnodedig Rheolau ar gyfer canfod y swm a godir 11 At ddiben adran 58(3) o’r Ddeddf, mae’r swm a godir ar gyfer hereditament diffiniedig y mae rheoliad 8 yn gymwys iddo (achosion sy’n dod o fewn y disgrifiad rhagnodedig) i’w ganfod yn unol â’r rheolau a ragnodir yn rheoliadau 12 i 16. 12 Y swm a godir ar gyfer diwrnod perthnasol yw’r swm a gyfrifir yn unol ag adran 43 , 45 neu 54 o’r Ddeddf fel y bo’n briodol, llai’r swm a gyfrifir o dan ba un bynnag o reoliadau 14 i 16 sy’n gymwys. 13 Os canlyniad gostwng y swm a godir yn unol â’r rheolau yn rheoliadau 14 i 16 yw cynhyrchu ffigur negyddol, y swm a godir yw sero. Blwyddyn ariannol sy’n dechrau ar 1 Ebrill 2023 14 Yn y flwyddyn ariannol sy’n dechrau ar 1 Ebrill 2023, gostyngir y swm a godir yn ôl swm a gyfrifir drwy ddefnyddio’r fformiwla— NCA - B L × 0.67 366 Blwyddyn ariannol sy’n dechrau ar 1 Ebrill 2024 15 Yn y flwyddyn ariannol sy’n dechrau ar 1 Ebrill 2024, gostyngir y swm a godir yn ôl swm a gyfrifir drwy ddefnyddio’r fformiwla— NCA - B L × 0.34 365 Blynyddoedd ariannol sy’n dechrau ar 1 Ebrill 2025, 1 Ebrill 2026 a 1 Ebrill 2027 16 Yn y blynyddoedd ariannol sy’n dechrau ar 1 Ebrill 2025, 1 Ebrill 2026 a 1 Ebrill 2027 gostyngir y swm a godir yn ôl sero. RHAN 5 Dirymu 17 Mae Rheoliadau Ardrethu Annomestig (Symiau a Godir) (Cymru) 2016 wedi eu dirymu. Rebecca Evans Y Gweinidog Cyllid a Llywodraeth Leol, un o Weinidogion Cymru 14 Rhagfyr 2022